Document ID: 31990D0254

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαΐου 1990
για τον καθορισμό των κριτηρίων αναγνώρισης και εποπτείας των ενώσεων και οργανώσεων κτηνοτρόφων που τηρούν ή καταρτίζουν γενεαλογικά βιβλία για τα αιγοειδή και προβατοειδή αναπαραγωγής καθαράς φυλής
(90/254/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 89/361/ΕΟΚ του Συμβουλίου της 30ής Μαΐου 1989 που αφορά τα αιγοειδή και προβατοειδή αναπαραγωγής καθαράς φυλής (1), και ιδίως το άρθρο 4 πρώτη περίπτωση,
Εκτιμώντας:
ότι στο σύνολο των κρατών μελών τα γενεαλογικά βιβλία τηρούνται ή καταρτίζονται είτε από ενώσεις, οργανώσεις κτηνοτρόφων ή επίσημες υπηρεσίες· ότι, επομένως, ενδείκνυται να καθορισθούν τα κριτήρια αναγνώρισης και εποπτείας των ενώσεων και οργανώσεων κτηνοτρόφων·
ότι η αίτηση επίσημης αναγνώρισης, πρέπει να υποβάλλεται από οργάνωση ή ένωση κτηνοτρόφων στις αρμόδιες αρχές του κράτους μέλους, στο έδαφος του οποίου έχει την έδρα της·
ότι, όταν μια οργάνωση ή ένωση αντιπροσώπων ανταποκρίνεται σε ορισμένα κριτήρια και καθόρισε τους σκοπούς της, πρέπει να της παρέχεται η επίσημη αναγνώριση από τις αρμόδιες αρχές του κράτους μέλους στις οποίες υπέβαλε την αίτησή της·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Προκειμένου να αναγνωρισθούν επίσημα οι οργανώσεις ή ενώσεις κτηνοτρόφων που τηρούν ή καταρτίζουν γενεαλογικά βιβλία, πρέπει να υποβάλουν την αίτησή τους στις αρχές του κράτους μέλους στο έδαφος του οποίου έχουν την έδρα τους.
Άρθρο 2
1. Οι αρχές του ενδιαφερόμενου κράτους μέλους πρέπει να παρέχουν την επίσημη αναγνώριση σε κάθε οργάνωση ή ένωση κτηνοτρόφων που τηρεί ή καταρτίζει γενεαλογικά βιβλία, εφόσον ανταποκρίνονται στους όρους που καθορίζονται στο παράρτημα.
2. Ωστόσο, σε ένα κράτος μέλος στο οποίο υπάρχουν για ένα γένος ήδη μία ή περισσότερες οργανώσεις ή ενώσεις κτηνοτρόφων που έχουν αναγνωρισθεί επίσημα, οι αρχές του ενδιαφερόμενου κράτους μέλους μπορεί να μην αναγνωρίσουν νέα οργάνωση ή ένωση κτηνοτρόφων εάν θέτει σε κίνδυνο τη διατήρηση του γένους ή παρεμποδίζει το ζωοτεχνικό πρόγραμμα των ήδη υφιστάμενων οργανώσεων ή ενώσεων. Στην περίπτωση αυτή τα κράτη μέλη ενημερώνουν την Επιτροπή εάν έχουν χορηγήσει ή απορρίψει την έγκριση.
Άρθρο 3
Οι αρχές του ενδιαφερόμενου κράτους μέλους ανακαλούν την επίσημη αναγνώριση οργάνωσης ή ένωσης κτηνοτρόφων που τηρεί γενεαλογικά βιβλία όταν δεν ανταποκρίνεται κατά μόνιμο τρόπο στους όρους που προβλέπονται στο παράρτημα.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 10 Μαΐου 1990.

Labels: 6